pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ยินดีไทยติดอันดับ 2 ปลายทางยอดนิยมของนักท่องเที่ยวทั่วโลกจาก Agoda ส่วนกรุงเทพฯ คว้าอันดับ 1 เมืองที่มีการจองเข้าพักมากที่สุด ด้าน Klook
วันพฤหัสบดีที่ 22 มิถุนายน 2566
22/06/2566
​โฆษกรัฐบาลเผย นายกฯ ยินดีไทยติดอันดับ 2 ปลายทางยอดนิยมของนักท่องเที่ยวทั่วโลกจาก Agoda ส่วนกรุงเทพฯ คว้าอันดับ 1 เมืองที่มีการจองเข้าพักมากที่สุด ด้าน Klook
​โฆษกรัฐบาลเผย นายกฯ ยินดีไทยติดอันดับ 2 ปลายทางยอดนิยมของนักท่องเที่ยวทั่วโลกจาก Agoda ส่วนกรุงเทพฯ คว้าอันดับ 1 เมืองที่มีการจองเข้าพักมากที่สุด ด้าน Klook เผยยอดจองกิจกรรมในไทยขยายตัวกว่า 1,200% สะท้อนศักยภาพด้านการท่องเที่ยวไทย
วันนี้ (22 มิถุนายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ประเทศไทยยังคงเป็นจุดหมายปลายทางยอดนิยมของนักท่องเที่ยวต่างชาติอย่างต่อเนื่อง โดยผลสํารวจในช่วง 5 เดือนแรก (มกราคม – พฤษภาคม) ของปี 2566 ไทยยังคงได้รับความสนใจจากนักท่องเที่ยวเป็นอันดับต้น ๆ บนหลายแพลตฟอร์มด้านการท่องเที่ยว ทั้ง Agoda และ Klook สอดคล้องกับจํานวนนักท่องเที่ยวต่างชาติเที่ยวไทยสะสม 5 เดือน กว่า 10.6 ล้านคน สะท้อนศักยภาพด้านการท่องเที่ยวไทย และการดําเนินมาตรการส่งเสริมการท่องเที่ยวที่มีประสิทธิภาพของรัฐบาล
โฆษกประจําสํานักนายกรัฐมนตรีกล่าวว่า Agoda แพลตฟอร์มดิจิทัลด้านการท่องเที่ยวระดับโลก เผยสถิติข้อมูลนักท่องเที่ยวบนแพลตฟอร์มในช่วง 5 เดือนแรกของปี 2566 พบว่า การท่องเที่ยวโดยรวมของไทยฟื้นตัวได้รวดเร็วกว่าประเทศอื่น จากการที่ไทยเปิดประเทศเร็ว โดยเฉพาะการเปิดรับนักท่องเที่ยวจีน ประกอบกับไทยมีเที่ยวบินรองรับนักท่องเที่ยวเพียงพอ โดยประเทศไทยได้รับความนิยมจากนักท่องเที่ยวทั่วโลกเป็นอันดับ 2 รองจากญี่ปุ่น และมีนักท่องเที่ยวเดินทางภายในประเทศมากที่สุดเป็นอันดับที่ 4 รองจากสหรัฐอเมริกา ญี่ปุ่น และมาเลเซีย นอกจากนี้ กรุงเทพฯ ยังเป็นเมืองท่องเที่ยวที่มีการจองเข้าพักบนแพลตฟอร์มมากที่สุดในโลก โดย Agoda เชื่อมั่นว่า กรุงเทพฯ สามารถพัฒนาเป็น Silicon Valley หรือศูนย์กลางเทคโนโลยีของเอเชียได้ ซึ่งจะดึงดูดนักท่องเที่ยวกลุ่มใหม่ ๆ และสนับสนุนให้มีการจัดกิจกรรมที่ทําให้ไทยเป็นที่รู้จักไปทั่วโลก
โฆษกประจําสํานักนายกรัฐมนตรียังกล่าวเพิ่มเติมถึงความร่วมมือระหว่างการท่องเที่ยวแห่งประเทศไทย (ททท.) กับ Klook แพลตฟอร์มการท่องเที่ยวชั้นนําของเอเชีย ในการดําเนินกิจกรรมทางการตลาดภายใต้แคมเปญ “Let Your Journey be THAI” โดยส่งเสริมต่างชาติให้เดินทางมาเที่ยวไทย ผ่านการประชาสัมพันธ์ 5F Soft Power ซึ่งได้รับผลตอบรับเป็นอย่างดีจากนักท่องเที่ยว โดยในช่วง 5 เดือนแรกของปี 2566 ยอดนักท่องเที่ยวต่างชาติจองกิจกรรมในไทยเพิ่มขึ้นกว่าร้อยละ 1,200 จากช่วงเดียวกันของปี 2565 โดย ฮ่องกง ไต้หวัน สิงคโปร์ เกาหลีใต้ และมาเลเซีย มีการจองกิจกรรมไทยบนแพลตฟอร์ม Klook มากที่สุดเป็น 5 อันดับแรก กิจกรรมยอดนิยม ได้แก่ ทัวร์แบบ Day trip กิจกรรมชมความสวยงามของเมืองไทย และสปา เป็นต้น
“นายกรัฐมนตรีขอบคุณการทํางานร่วมกันของทุกภาคส่วน ตามแนวนโยบายของรัฐบาลในการผลักดันการฟื้นตัวของภาคการท่องเที่ยว ส่งผลให้ประเทศไทยมีการฟื้นตัวของการท่องเที่ยวในภาพรวมเร็วกว่าประเทศอื่น ๆ และเป็นสัญญาณบวกต่อการฟื้นฟูการเติบโตทางเศรษฐกิจของประเทศ ทั้งนี้ รัฐบาลพร้อมเดินหน้าขับเคลื่อนความร่วมมือกับทุกภาคส่วน ในการส่งเสริมและดึงดูดให้เกิดการท่องเที่ยวในประเทศไทยมากขึ้น พร้อมยกระดับอุตสาหกรรมการท่องเที่ยวไทยให้เติบโตได้อย่างยั่งยืน ท่ามกลางกระแสโลกที่เปลี่ยนแปลงอยู่ตลอดเวลา” นายอนุชาฯ กล่าว
รัฐบาลไทย-ข่าวทำเนียบรัฐบาล-เอกอัครราชทูตสาธารณรัฐแองโกลา ประจำประเทศไทย เข้าพบหารือรองปลัด กษ. เพื่อแสวงหาความร่วมมือด้านการเกษตร
วันพฤหัสบดีที่ 22 มิถุนายน 2566
เอกอัครราชทูตสาธารณรัฐแองโกลา ประจําประเทศไทย เข้าพบหารือรองปลัด กษ. เพื่อแสวงหาความร่วมมือด้านการเกษตร
เอกอัครราชทูตสาธารณรัฐแองโกลา ประจําประเทศไทย เข้าพบหารือรองปลัด กษ. เพื่อแสวงหาความร่วมมือด้านการเกษตร
ปลัดกระทรวงเกษตรและสหกรณ์ มอบหมายให้ นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ เข้าหารือร่วมกับ นาย อากุชตีญู อังแดร ดือ การ์วาญู ฟือร์นังดึช (H.E. Mr. Agostinho Andre de Carvalho Fernandes)เอกอัครราชทูตสาธารณรัฐแองโกลา ประจําประเทศไทย ถิ่นพํานัก ณ กรุงฮานอย สาธารณรัฐสังคมนิยมเวียดนาม โดยมีผู้แทนหน่วยงานในสังกัดกระทรวงเกษตรและสหกรณ์ ได้แก่ กรมประมง กรมปศุสัตว์ กรมวิชาการเกษตร กรมส่งเสริมการเกษตร และสํานักการเกษตรต่างประเทศ เข้าร่วม ณ ห้องประชุมกระทรวงเกษตรและสหกรณ์
สําหรับการหารือในครั้งนี้ มีวัตถุประสงค์เพื่อส่งเสริมการค้าและแสวงหาความร่วมมือด้านการเกษตรระหว่างไทยกับสาธารณรัฐแองโกลา โดยฝ่ายแองโกลาชื่นชมภาคการเกษตรและการผลิตอาหารของไทย และประสงค์ที่จะเรียนรู้การทําการเกษตรในด้านต่าง ๆ ตลอดห่วงโซ่อุปทาน ตั้งแต่ต้นน้ําจนถึงปลายน้ํา รวมถึงการแปรรูป เพื่อผลิตอาหารให้เพียงพอต่อความต้องการภายในประเทศ เนื่องจากประเทศแองโกลามีทรัพยากรธรรมชาติและผลผลิตทางการเกษตร เช่น อ้อย (น้ําตาล) กาแฟ ฝ้าย และเกลือทะเล แต่ยังขาดองค์ความรู้ในการบริหารจัดการ ซึ่งฝ่ายไทยยินดีที่จะแบ่งปันองค์ความรู้ให้กับฝ่ายแองโกลา ทั้งนี้ ฝ่ายแองโกลาได้แจ้งว่า รัฐมนตรีช่วยว่าการกระทรวงการต่างประเทศของแองโกลาจะมีกําหนดเดินทางมาเยือนไทยในช่วงเดือนสิงหาคม-ตุลาคม 2566 และจะมีการจัดเวทีความร่วมมือทางเศรษฐกิจ (Economic Forum) เพื่อเชิญชวนภาคธุรกิจของไทยร่วมลงทุนในประเทศแองโกลาต่อไป
ทั้งนี้ มูลค่าการค้าสินค้าเกษตรระหว่างประเทศไทยกับสาธารณรัฐแองโกลา ในปี 2565 มีมูลค่าการส่งออกรวม 3,113 ล้านบาท สินค้าเกษตรส่งออกของไทยไปยังสาธารณรัฐแองโกลา 5 อันดับแรก ได้แก่ 1) ข้าวเจ้าขาวอื่น 5% 2) ข้าวเจ้าขาวอื่น 15% 3) ทูน่า 4) ข้าวเจ้าที่สีมาบ้างหรือสีทั้งหมด และ 5) ข้าวเจ้าขาวอื่น 100% โดยสินค้าที่ไทยนําเข้าจากสาธารณรัฐแองโกลาส่วนใหญ่ ได้แก่ น้ํามันปิโตรเลียมดิบ และเพชร เป็นต้น อนึ่ง ปัจจุบันแองโกลาเป็นผู้ซื้อข้าวขาวที่สําคัญที่สุดของไทย โดยคิดเป็น 14.3% ของการส่งออกข้าวของไทย รองลงมาคือญี่ปุ่น (10.9%) โมซัมบิก (8.6%) แคเมอรูน (7.6) และสหรัฐอเมริกา (6.4%)
รัฐบาลไทย-ข่าวทำเนียบรัฐบาล-ไทย-มาเลเซียติดตามความคืบหน้าโครงการพัฒนาลุ่มน้ำโก-ลก ครั้งที่ 17
วันพฤหัสบดีที่ 22 มิถุนายน 2566
ไทย-มาเลเซียติดตามความคืบหน้าโครงการพัฒนาลุ่มน้ําโก-ลก ครั้งที่ 17
ไทย-มาเลเซียติดตามความคืบหน้าโครงการพัฒนาลุ่มน้ําโก-ลก ครั้งที่ 17
นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ เป็นประธานการประชุมคณะกรรมการดําเนินงานร่วม ไทย-มาเลเซีย โครงการพัฒนาลุ่มน้ําโก-ลก ครั้งที่ 17 (The 17th Meeting of the Thailand-Malaysia Joint Steering Committee (JSC) on the Development of the Golok River Basin)โดยมีดาโต๊ะ ฮาจิรอสลี บินอีซา(Dato' Haji Rosli Bin Isa)อธิบดีกระทรวงทรัพยากรธรรมชาติ สิ่งแวดล้อม และการเปลี่ยนแปลงสภาพภูมิอากาศ หัวหน้าคณะฝ่ายมาเลเซียนายวิทยา แก้วมี รองอธิบดีกรมชลประทาน พร้อมด้วยผู้แทนจากกรมชลประทาน สํานักการเกษตรต่างประเทศในฐานะฝ่ายเลขานุการ และคณะกรรมการดําเนินงานโครงการพัฒนาลุ่มน้ําโก-ลก ไทย-มาเลเซีย ฝ่ายไทย เข้าร่วมการประชุม ณ ห้องประชุม 134 กระทรวงเกษตรและสหกรณ์ และผ่านระบบZoom Meeting โดยที่ประชุมรับทราบความก้าวหน้าการดําเนินงานในการพัฒนาลุ่มน้ําโก-ลก ไทยและมาเลเซีย ภายใต้โครงการฯ ที่ทั้งสองฝ่ายดําเนินการร่วมกัน ซึ่งรายงานโดยฝ่ายเลขานุการคณะกรรมการของทั้งสองฝ่าย และมอบหมายให้คณะทํางานทางวิชาการร่วมไทย-มาเลเซีย ในการปรับปรุงปากแม่น้ําโก-ลก (Thailand-Malaysia Joint Technical Working Group on the Golok River Mouth Improvement Project: JTWG) และคณะทํางานประเมินผลการสํารวจร่วมโครงการปรับปรุงปากแม่น้ําโก-ลก (Joint Evaluation Team on Golok River Mouth Improvement Project: JET) หารือและดําเนินการในส่วนที่เกี่ยวข้องต่อไป อาทิ ในการสํารวจ ติดตาม และประเมินผลบริเวณปากแม่น้ําโก-ลก เพื่อวิเคราะห์ปรากฏการณ์การเปลี่ยนแปลงบริเวณปากแม่น้ํา การทับถมของตะกอน และการกัดเซาะบริเวณปลายคันกันคลื่นของฝั่งไทย ทั้งนี้ ฝ่ายมาเลเซียจะเป็นเจ้าภาพจัดการประชุมคณะกรรมการดําเนินงานร่วมไทย - มาเลเซีย โครงการพัฒนาลุ่มน้ําโก-ลก ครั้งที่ 18 ณ เมืองปีนัง ประเทศมาเลเซีย ในเดือนพฤศจิกายน 2568 และฝ่ายไทย โดยกรมชลประทานจะเป็นเจ้าภาพจัดการประชุมคณะทํางานทางวิชาการร่วมไทย-มาเลเซีย ในการปรับปรุงปากแม่น้ําโก-ลก ครั้งที่ 39 ในเดือนสิงหาคม หรือเดือนกันยายน 2566 ณ จังหวัดภูเก็ต ประเทศไทย
ทั้งนี้ โครงการพัฒนาลุ่มน้ําโก-ลกเป็นโครงการความร่วมมือระหว่างประเทศไทยและมาเลเซีย เพื่อก่อสร้างคันกันคลื่นป้องกันทรายทับถมปากแม่น้ํา เพิ่มเสถียรภาพด้านพรมแดน บรรเทาอุทกภัยในลุ่มน้ําโก-ลก รักษาร่องน้ําของแม่น้ําโก-ลก สําหรับเดินเรือ และส่งเสริมการประมง
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ขอบคุณทุกส่วนที่ร่วมผลักดันการเสนอตัวเป็นเจ้าภาพจัดงาน Specialised Expo 2028 Phuket Thailand แม้ไม่ได้รับเลือก แต่ขอบคุณในความร่วมมือของคนไทย
วันพุธที่ 21 มิถุนายน 2566
21/06/2566
​โฆษกรัฐบาลเผย นายกฯ ขอบคุณทุกส่วนที่ร่วมผลักดันการเสนอตัวเป็นเจ้าภาพจัดงาน Specialised Expo 2028 Phuket Thailand แม้ไม่ได้รับเลือก แต่ขอบคุณในความร่วมมือของคนไทย
​โฆษกรัฐบาลเผย นายกฯ ขอบคุณทุกส่วนที่ร่วมผลักดันการเสนอตัวเป็นเจ้าภาพจัดงาน Specialised Expo 2028 Phuket Thailand แม้ไม่ได้รับเลือก แต่ขอบคุณในความร่วมมือของคนไทย
วันนี้ (21 มิถุนายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอบคุณทุกหน่วยงานที่เกี่ยวข้อง ทุกภาคส่วน ภาครัฐ เอกชน ประชาชน คนในพื้นที่ ที่ร่วมมือร่วมใจกันเตรียมความพร้อม
ไทย เสนอตัวเป็นเจ้าภาพจัดงาน Specialised Expo 2027/2028 “Expo 2028 Phuket Thailand” ภายใต้แนวคิด “ชีวิตแห่งอนาคต-แบ่งปันความรุ่งเรือง อยู่ร่วมกันเป็นหนึ่ง Future of Life: Living in Harmony, Sharing Prosperity” ทุกฝ่ายที่เกี่ยวข้องได้ร่วมกันนําเสนอวิสัยทัศน์ และร่วมประชาสัมพันธ์ความพร้อมของประเทศไทยในการจัดงาน อย่างไรก็ดี ผลโหวตทําให้ประเทศที่ได้รับเกียรติให้จัด Specialised Expo คือ Serbia (เซอร์เบีย) ซึ่งนายกรัฐมนตรีได้ใช้โอกาสนี้ร่วมแสดงความยินดีกับ Serbia ด้วย
“นายกรัฐมนตรีขอบคุณทุกภาคส่วนที่เกี่ยวข้องที่ร่วมทํางานตลอดช่วงเวลาการเสนอตัวเป็นเจ้าภาพของไทยที่ผ่านมา ทั้งนี้ เชื่อมั่นว่าแม้จะไม่ได้เป็นเจ้าภาพจัดงานฯ แต่การเตรียมงานที่ผ่านมาทําให้เห็นความร่วมมือของทุกภาคส่วน และยืนยันว่า จ. ภูเก็ตยังคงเดินหน้าตามแผนพัฒนาระยะยาว มุ่งสู่ความยั่งยืนในมิติต่าง ๆ ทั้งการพัฒนาโครงสร้างพื้นฐาน โครงสร้างเศรษฐกิจฯ การสร้างศูนย์บริการทางการแพทย์ ครบวงจร” นายอนุชาฯ กล่าว
รัฐบาลไทย-ข่าวทำเนียบรัฐบาล-โฆษก สธ. แนะผู้บริหารเภสัชกิจยุคเปลี่ยนผ่านสู่ดิจิทัล ยึดหลักเป็น “คนดี คิดเป็น และคิดค้นหาคำตอบ”
วันพฤหัสบดีที่ 22 มิถุนายน 2566
โฆษก สธ. แนะผู้บริหารเภสัชกิจยุคเปลี่ยนผ่านสู่ดิจิทัล ยึดหลักเป็น “คนดี คิดเป็น และคิดค้นหาคําตอบ”
โฆษกกระทรวงสาธารณสุข แนะข้อคิด ผู้บริหารเภสัชกิจยุคเปลี่ยนผ่านสู่ดิจิทัล ยึดการเป็น “คนดี คิดเป็น และคิดค้นหาคําตอบ” เพื่อให้เกิดความร่วมมือและมุ่งเป้าแสวงหาความสําเร็จร่วมกัน เมื่อพบปัญหาหรือเหตุการณ์ไม่พึงประสงค์ควรป้องกันความเสี่ยงที่อาจจะเกิดขึ้
โฆษกกระทรวงสาธารณสุข แนะข้อคิด ผู้บริหารเภสัชกิจยุคเปลี่ยนผ่านสู่ดิจิทัล ยึดการเป็น “คนดี คิดเป็น และคิดค้นหาคําตอบ” เพื่อให้เกิดความร่วมมือและมุ่งเป้าแสวงหาความสําเร็จร่วมกัน เมื่อพบปัญหาหรือเหตุการณ์ไม่พึงประสงค์ควรป้องกันความเสี่ยงที่อาจจะเกิดขึ้น
วันนี้ (22 มิถุนายน 2566) ที่ โรงแรมอมารี ดอนเมือง แอร์พอร์ต กรุงเทพมหานคร นายแพทย์รุ่งเรือง กิจผาตินายแพทย์ทรงคุณวุฒิ ระดับ 11 หัวหน้าที่ปรึกษาระดับกระทรวง และโฆษกกระทรวงสาธารณสุข ได้รับมอบหมายจากนายแพทย์โอภาส การย์กวินพงศ์ ปลัดกระทรวงสาธารณสุข ในการเป็นประธานการประชุมวิชาการด้านการบริหารเภสัชกิจ “นวัตกรรมและการจัดการงานเภสัชกรรมโรงพยาบาลในยุคเปลี่ยนผ่านสู่ดิจิทัล” (Innovation and Management for Hospital Pharmacy in Digital Transformation Era) พร้อมกล่าวปาฐกถา เรื่อง “นโยบายการพัฒนาผู้บริหารด้านเภสัชกรรมในกระทรวงสาธารณสุข”
นายแพทย์รุ่งเรือง กล่าวว่า ทุกวิชาชีพมีความสําคัญต่อการพัฒนางานสาธารณสุขไทยในทุกระดับ โดยในยุคเปลี่ยนผ่านสู่ยุคดิจิทัล ผู้บริหารงานเภสัชกิจหรือผู้จัดการงานเภสัชกรรมโรงพยาบาล ต้องเป็น “คนดี” เป็นแบบอย่างในการทํางาน มีกรอบแนวคิดและความมุ่งมั่นที่จะทํางานให้สําเร็จ รวมถึงต้อง “คิดเป็น” ตั้งคําถาม มีเป้าหมายและแนวทางในการพัฒนา และ “คิดค้นหาคําตอบ” และทําให้สําเร็จ โดยมีจุดมุ่งหมาย “Winable” หรือแนวคิดแบบ win win เป็นแนวคิดในการแสวงหาความสําเร็จร่วมกัน และเกิดความร่วมมือ โดยมีคุณลักษณะ คือเป็นคนซื่อสัตย์ต่อตนเองและผู้อื่น มีความใจกว้าง มีวุฒิภาวะที่ดี มีสมรรถนะและเครือข่าย รวมถึงการให้คุณค่าของการเป็นมนุษย์ ซึ่งเป็นหลักการสําคัญของการพัฒนาผู้บริหารด้านเภสัชกรรม กระทรวงสาธารณสุข และให้ข้อเสนอแนะในการทํางานของผู้บริหารด้านเภสัชกรรม ในกระทรวงสาธารณสุข เริ่มต้นจากกระบวนการค้นหา (Detection) เมื่อพบปัญหาหรือเหตุการณ์ที่ไม่พึงประสงค์ ต้องมีกระบวนการป้องกัน (Prevention) ความเสียหาย และความเสี่ยงที่อาจจะเกิดขึ้นได้ในอนาคต เพื่อให้เกิดแนวทางปฏิบัติในระดับนโยบาย และเชิงพื้นที่ (Implementation)
ทั้งนี้ การประชุมวิชาการด้านการบริหารเภสัชกิจ “นวัตกรรมและการจัดการงานเภสัชกรรมโรงพยาบาลในยุคเปลี่ยนผ่านสู่ดิจิทัล” จัดขึ้นโดยความร่วมมือของวิทยาลัยการบริหารเภสัชกิจแห่งประเทศไทย สภาเภสัชกรรม สํานักงานปลัดกระทรวงสาธารณสุข และชมรมเภสัชกรโรงพยาบาลชุมชน กระทรวงสาธารณสุข เพื่อนําเสนอนวัตกรรม และความก้าวหน้าในการจัดงานเภสัชกรรมโรงพยาบาล
************************ 22 มิถุนายน 2566
รัฐบาลไทย-ข่าวทำเนียบรัฐบาล-“ชัยวุฒิ - อนุทิน” ร่วมถกบอร์ดสุขภาพดิจิทัลนัดแรก วางแนวทางบริหารจัดการข้อมูลสุขภาพระดับประเทศ
วันพฤหัสบดีที่ 22 มิถุนายน 2566
“ชัยวุฒิ - อนุทิน” ร่วมถกบอร์ดสุขภาพดิจิทัลนัดแรก วางแนวทางบริหารจัดการข้อมูลสุขภาพระดับประเทศ
“ชัยวุฒิ - อนุทิน” ร่วมถกบอร์ดสุขภาพดิจิทัลนัดแรก วางแนวทางบริหารจัดการข้อมูลสุขภาพระดับประเทศ
วันนี้ (22 มิถุนายน 2566) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) เข้าร่วมประชุมคณะกรรมการเฉพาะด้านระบบสุขภาพดิจิทัล ครั้งที่ 1 ปีงบประมาณ 2566 เพื่อติดตามและจัดทํานโยบายแผนงาน แนวทาง และมาตรการในการส่งเสริมและพัฒนาด้านสุขภาพดิจิทัล รวมถึงความคืบหน้าระบบบริหารจัดการการแลกเปลี่ยนข้อมูลสุขภาพทั่วประเทศ และระบบคลาวด์กลาง ในการเชื่อมต่อข้อมูลสุขภาพด้วยมาตรฐานเดียวกัน อันเป็นการช่วยให้ประชาชนเข้าถึงบริการสุขภาพได้ทุกที่ ทุกเวลา แบบไร้รอยต่อ โดยมี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานการประชุม พร้อมด้วย ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) ผู้บริหารและหน่วยงานที่เกี่ยวข้องเข้าร่วม ณ กระทรวงสาธารณสุข จ.นนทบุรี
_____________________
รัฐบาลไทย-ข่าวทำเนียบรัฐบาล-วธ.จัดกิจกรรม
วันพฤหัสบดีที่ 22 มิถุนายน 2566
วธ.จัดกิจกรรม
วธ.จัดกิจกรรม "ตลาดวัฒนธรรม สร้างสุข" สู่องค์กรแห่งความสุข (Happy Workplace)
วธ.จัดกิจกรรม "ตลาดวัฒนธรรม สร้างสุข" สู่องค์กรแห่งความสุข (Happy Workplace)
นางยุพา ทวีวัฒนะกิจบวร ปลัดกระทรวงวัฒนธรรม ร่วมกิจกรรม ตลาดวัฒนธรรม สร้างสุข โดยมี นางยุถิกา อิศรางกูร ณ อยุธยา รองปลัดกระทรวงวัฒนธรรม นางโชติกา อัครกิจโสภากุล รองปลัดกระทรวงวัฒนธรรม ผู้บริหาร ข้าราชการ และบุคลากรกระทรวงวัฒนธรรม เข้าร่วม ณ บริเวณหน้าอาคารวัฒนธรรมวิศิษฏ์ กระทรวงวัฒนธรรม
สําหรับแขกรับเชิญสุดพิเศษในวันนี้ ได้รับเกียรติจากศิลปินแห่งชาติ สุดา ชื่นบาน มาขับร้องเพลงเพราะๆ สร้างความสุขสนุกสนานอย่างเป็นกันเอง นอกจากนี้ ยังมีกิจกรรม ชิม ช้อป สินค้าทางวัฒธรรม อาหารอร่อย อาหารคาวหวาน ของใช้นานาชนิดทั้งของดีจากบ้านฉัน และของนําเข้าจากต่างประเทศ กิจกรรมออกกําลังกาย เต้นแอโรบิค เก้าอี้ดนตรี และกิจกรรมลุ้นรางวัลต่างๆ อีกด้วย
กิจกรรมดังกล่าว จัดขึ้นเดือนละ 2 ครั้ง เป็นการส่งเสริมและพัฒนาคุณภาพชีวิตที่ดี ให้กับบุคลากรและเจ้าหน้าที่ของกระทรวงวัฒนธรรม ให้มีความสุขในด้านต่างๆ เป็นองค์กรแห่งความสุข (Happy Workplace) เช่น ความสุขด้านการเงินที่ดี (Happy Money) ความสุขด้านสุขภาพที่ดี (Happy Healthy) ความสุขด้านสังคมดี (Happy Society) และอื่นๆ
รัฐบาลไทย-ข่าวทำเนียบรัฐบาล-กรมการจัดหางาน เผยความคืบหน้า พนักงานสอบสวนออกหมายจับ เอเย่นแสบหลอกทำงานญี่ปุ่นแล้ว
วันพฤหัสบดีที่ 22 มิถุนายน 2566
22/06/2566
กรมการจัดหางาน เผยความคืบหน้า พนักงานสอบสวนออกหมายจับ เอเย่นแสบหลอกทํางานญี่ปุ่นแล้ว
นายไพโรจน์ โชติกเสถียร อธิบดีกรมการจัดหางาน เปิดเผยว่า กรมการจัดหางานรับข้อสั่งการนายสุชาติ ชมกลิ่น รัฐมนตรีว่าการกระทรวงแรงงาน ให้ตรวจสอบ ติดตาม ดําเนินคดีเอาผิดสาย-นายหน้าเถื่อนที่หลอกลวงคนไทยไปทํางานประเทศญี่ปุ่น
โดยเร็วซึ่งหลังการตรวจสอบประวัติและพฤติการณ์ทางทะเบียนระบบคอมพิวเตอร์ออนไลน์ พบว่า สาย-นายหน้ารายดังกล่าวไม่ได้รับอนุญาตจัดหางานให้คนหางานเพื่อไปทํางานในต่างประเทศ และไม่ได้จดทะเบียนเป็นลูกจ้างหรือตัวแทนจัดหางานของผู้รับอนุญาต ซึ่งมีความผิด ตามมาตรา 91 ตรี ข้อหา "หลอกลวงผู้อื่นว่าสามารถหางาน หรือสามารถส่งไปฝึกงานในต่างประเทศได้ และโดยการหลอกลวงดังว่านั้นได้ไปซึ่งเงินหรือทรัพย์สินหรือประโยชน์อื่นใดจากผู้ถูกหลอกลวง ซึ่งต้องระวางโทษจําคุกตั้งแต่ 3 – 10 ปีหรือปรับตั้งแต่ 60,000 – 200,000 บาท หรือทั้งจําทั้งปรับ จึงแจ้งต่อสถานีตํารวจภูธรบ้านดุงเพื่อดําเนินคดีตามกฎหมาย ล่าสุดพ.ต.ท.อิศเรศ ประสมพืช เจ้าของคดี ได้ออกหมายจับเรียบร้อยแล้ว
นายไพโรจน์ กล่าวต่อไปว่า ที่ผ่านมากรมการจัดหางาน ตรวจสอบ เฝ้าระวัง และประชาสัมพันธ์เกี่ยวกับการหลอกลวงคนหางานในทุกช่องทางมาโดยตลอด แต่ก็ยังมีคนไทยถูกหลอกลวงเรื่อยมา โดยปีงบประมาณ พ.ศ. 2566 มีการดําเนินคดีสาย/นายหน้าเถื่อนแล้ว 124 ราย พบการหลอกลวงคนหางานทั้งสิ้น 419 คน คิดเป็นมูลค่าความเสียหาย จํานวน 29,003,161 บาท จึงขอย้ําเตือนอีกครั้งสําหรับผู้ที่สนใจเดินทางไปทํางานต่างประเทศ ขอให้ไปทํางานอย่างถูกต้องตามกฎหมาย ซึ่งมี 5 วิธี ได้แก่ บริษัทจัดหางานจัดส่ง กรมการจัดหางานจัดส่ง เดินทางไปทํางานด้วยตนเอง นายจ้างในประเทศไทยพาลูกจ้างไปทํางาน และนายจ้างในประเทศไทยส่งลูกจ้างไปฝึกงาน และหากต้องการใช้บริการบริษัทจัดหางาน ขอให้ตรวจสอบรายชื่อบริษัทฯกับกรมการจัดหางานก่อน โดยปัจจุบันมีบริษัทจัดหางานให้คนไปทํางานในต่างประเทศ ที่จดทะเบียนถูกต้องตามกฎหมายให้เลือกใช้บริการถึง 134 แห่ง ครอบคลุมทั้งในกรุงเทพมหานครและต่างจังหวัด
ทั้งนี้ ผู้ที่สนใจไปทํางานต่างประเทศสามารถศึกษาข้อมูลเกี่ยวกับประเทศที่ตนจะเดินทางไปทํางาน เพื่อป้องกันการหลอกลวงผ่านระบบ e – Service กรมการจัดหางาน ที่เว็บไซต์ doe.go.th หรือเว็บไซต์กองบริหารแรงงานไทยไปต่างประเทศ doe.go.th/overseas หรือที่ Facebook : ศูนย์ประสานการปราบปรามผู้เป็นภัยต่อคนหางาน หรือสอบถามข้อมูลเพิ่มเติมได้ที่สายด่วนกระทรวงแรงงาน โทร. 1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-พม. จับมือ ม.อ. ลงนาม MOU ส่งสริมศักยภาพกลุ่มเปราะบาง เพิ่มขีดสมรรถนะคนทุกช่วงวัย ร่วมพัฒนาประเทศ
วันพฤหัสบดีที่ 22 มิถุนายน 2566
พม. จับมือ ม.อ. ลงนาม MOU ส่งสริมศักยภาพกลุ่มเปราะบาง เพิ่มขีดสมรรถนะคนทุกช่วงวัย ร่วมพัฒนาประเทศ
พม. จับมือ ม.อ. ลงนาม MOU ส่งสริมศักยภาพกลุ่มเปราะบาง เพิ่มขีดสมรรถนะคนทุกช่วงวัย ร่วมพัฒนาประเทศ
วันที่ 21 มิถุนายน 2566 นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) และผู้ช่วยศาสตราจารย์ ดร.นิวัติ แก้วประดับ อธิการบดีมหาวิทยาลัยสงขลานครินทร์ ร่วมลงนามในบันทึกความเข้าใจ (MOU) ทางวิชาการด้านสหกิจศึกษาและการศึกษาเชิงบูรณาการกับการทํางาน ระหว่างกระทรวงการพัฒนาสังคมและความมั่นคงของมนุษย์ (พม.) กับมหาวิทยาลัยสงขลานครินทร์ (ม.อ.) เพื่อร่วมกันพัฒนาสมรรถนะกําลังคนของประเทศ รวมทั้งกลุ่มเปราะบาง ให้สามารถเรียนรู้และปรับตัวได้ทันการเปลี่ยนแปลงของสังคมและเศรษฐกิจโลก ณ สํานักการศึกษาและนวัตกรรมการเรียนรู้ มหาวิทยาลัยสงขลานครินทร์ อําเภอหาดใหญ่ จังหวัดสงขลา
นายอนุกูล กล่าวว่า บันทึกความเข้าใจ (MOU) ทางวิชาการด้านสหกิจศึกษาและการศึกษาเชิงบูรณาการกับการทํางาน เป็นความร่วมมือระหว่างกระทรวง พม. และมหาวิทยาลัยสงขลานครินทร์ (ม.อ.) เพื่อร่วมกันพัฒนาคุณภาพของนักศึกษาในระดับอุดมศึกษา ทั้งด้านหลักสูตรและการจัดการเรียนการสอนในสาขาที่แต่ละฝ่ายมีความถนัดและเชี่ยวชาญ โดยกระทรวง พม. จะเข้ามามีส่วนร่วมในการพัฒนาหลักสูตรที่สอดคล้องกับความต้องการขององค์กร เปิดโอกาสให้นักศึกษาได้ปฏิบัติงานจริงระหว่างเรียนที่เชื่อมโยงการเรียนรู้ในชั้นเรียนกับประสบการณ์การทํางานในสภาพจริง ภายใต้การแนะนําจากผู้มีประสบการณ์ และระบบการทํางานที่หาไม่ได้ในห้องเรียน ซึ่งจะส่งผลให้นักศึกษาได้พัฒนาตนเองและมีศักยภาพที่สอดคล้องกับความต้องการของตลาดแรงงาน และพร้อมที่จะปฏิบัติงานได้ทันทีเมื่อสําเร็จการศึกษา
อีกทั้งสองหน่วยงานจะร่วมกันส่งเสริมและผลิตผลงานวิชาการในรูปแบบต่างๆ เพื่อสร้างความแข็งแกร่งให้กับเศรษฐกิจและสังคม และขับเคลื่อนการสร้างต้นแบบการจัดการชุมชนอย่างยั่งยืน รวมทั้งจะร่วมกันศึกษา ค้นคว้าวิจัย สร้างนวัตกรรมทางสังคมตามบริบทของพื้นที่ สร้างการสื่อสารทางสังคมและแลกเปลี่ยนองค์ความรู้เกี่ยวกับการพัฒนาสังคมและความมั่นคงของมนุษย์ให้สอดคล้องกับพื้นที่และกลุ่มเป้าหมาย ส่งเสริมศักยภาพกลุ่มเปราะบางตามหลักวิชาการ และเพิ่มขีดสมรรถนะในการแข่งขันของคนทุกช่วงวัยและกลุ่มเปราะบาง เพื่อเป็นกําลังสําคัญในการพัฒนาประเทศ เป็นต้น
นายอนุกูล กล่าวเพิ่มเติมว่า นอกจากนี้ ตนได้เป็นประธานเปิดโครงการอบรมเพื่อส่งเสริมอาชีพจําหน่ายสินค้าบนแพลตฟอร์มออนไลน์ สําหรับกลุ่มเปราะบางที่ประสบปัญหาทางสังคมในพื้นที่ 5 จังหวัดชายแดนภาคใต้ กลุ่มอาชีพ และผู้ประกอบการ จํานวน 100 คน ณ ศูนย์เรียนรู้การพัฒนาสตรีและครอบครัวภาคใต้ จังหวัดสงขลา และเป็นประธานเปิดโครงการพัฒนาศักยภาพบุคลากรหน่วยเคลื่อนที่เยียวยาผู้ได้รับผลกระทบจากสถานการณ์ความไม่สงบในพื้นที่จังหวัดชายแดนภาคใต้ “หลักสูตร : จิตวิทยาการปรึกษาและการใช้เครื่องมือในงานสังคมสงเคราะห์” สําหรับเจ้าหน้าที่โครงการรวมพลังชายแดนใต้ จังหวัดสงขลา สตูล ปัตตานี ยะลา และนราธิวาส จํานวน 80 คน ณ โรงแรมหรรษา เจบี อําเภอหาดใหญ่ จังหวัดสงขลา อีกทั้งลงพื้นที่ตรวจเยี่ยมและติดตามการดําเนินงานของสถานคุ้มครองสวัสดิภาพผู้เสียหายจากการค้ามนุษย์จังหวัดสงขลา
#ช่วย24ชั่วโมง #พม24ชม #ข่าวพม
รัฐบาลไทย-ข่าวทำเนียบรัฐบาล-หน.ผตร.ก.อุตฯ ร่วมประชุมคณะกรรมการติดตามและขับเคลื่อนการดำเนินการ ตามแผนการตรวจราชการแบบบูรณาการ ของ ผตร. และข้อสั่งการของนายกฯ
วันพฤหัสบดีที่ 22 มิถุนายน 2566
22/06/2566
หน.ผตร.ก.อุตฯ ร่วมประชุมคณะกรรมการติดตามและขับเคลื่อนการดําเนินการ ตามแผนการตรวจราชการแบบบูรณาการ ของ ผตร. และข้อสั่งการของนายกฯ
หัวหน้าผู้ตรวจราชการกระทรวงอุตสาหกรรม ร่วมประชุมคณะกรรมการติดตามและขับเคลื่อนการดําเนินการ ตามแผนการตรวจราชการแบบบูรณาการ ของผู้ตรวจราชการและข้อสั่งการของนายกรัฐมนตรี ครั้งที่ 3/2566
วันที่ 21 มิถุนายน 2566 เวลา 9.00 น. นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม เข้าร่วมการประชุม คณะกรรมการติดตามและขับเคลื่อนการดําเนินการ ตามแผนการตรวจราชการแบบบูรณาการ ของผู้ตรวจราชการและข้อสั่งการของนายกรัฐมนตรี ครั้งที่ 3/2566 ผ่านสื่ออิเล็กทรอนิกส์ โดยมี นายเตมีย์ พันธุวงค์ราช ผู้อํานวยการกองตรวจราชการ สํานักงานปลัดกระทรวงอุตสาหกรรม ผู้แทนกรมส่งเสริมอุตสาหกรรม ผู้แทนกรมโรงงานอุตสาหกรรม และผู้แทนสํานักงานคณะกรรมการอ้อยและน้ําตาลทราย เข้าร่วมการประชุม เพื่อร่วมรายงานผลการดําเนินงาน ตามข้อเสนอแนะของผู้ตรวจราชการแบบบูรณาการประจําปีงบประมาณ พ.ศ 2565 ตามประเด็นดังนี้ (1) ประเด็นนโยบายสําคัญ เรื่อง การเพิ่มมูลค่าสินค้าเกษตรแปรรูปและผลิตภัณฑ์ (2) ประเด็นนโยบายสําคัญ เรื่อง การเพิ่มศักยภาพและขีดความสามารถของเศรษฐกิจฐานราก และ (3) ประเด็นนโยบายสําคัญ เรื่อง การแก้ไขมลพิษทางอากาศ
รัฐบาลไทย-ข่าวทำเนียบรัฐบาล-รองปลัดกระทรวงเกษตรและสหกรณ์ ประชุมคณะกรรมการพิจารณาอุทธรณ์
วันพฤหัสบดีที่ 22 มิถุนายน 2566
รองปลัดกระทรวงเกษตรและสหกรณ์ ประชุมคณะกรรมการพิจารณาอุทธรณ์
รองปลัดกระทรวงเกษตรและสหกรณ์ ประชุมคณะกรรมการพิจารณาอุทธรณ์ ตามระเบียบว่าด้วยการพิจารณาอุทธรณ์
วันพฤหัสบดีที่ 22 มิถุนายน 2566 เวลา 09.30 น. นายสุรเดช สมิเปรม รองปลัดกระทรวงเกษตรและสหกรณ์ เป็นประธานการประชุมคณะกรรมการพิจารณาอุทธรณ์ ครั้งที่ 6/2566 ณ ห้องประชุมกรมส่งเสริมสหกรณ์ เทเวศร์ กรุงเทพมหานคร โดยมีผู้ทรงคุณวุฒิในคณะกรรมการพัฒนาการสหกรณ์แห่งชาติ ผู้แทนจากกรมส่งเสริมสหกรณ์ ผู้แทนจากสํานักงานปลัดกระทรวงเกษตรและสหกรณ์ ผู้แทนจากกระทรวงการคลัง ผู้แทนจากสํานักงานคณะกรรมการกฤษฎีกา และคณะทํางานที่เกี่ยวข้อง เข้าร่วมประชุมฯ ซึ่งการประชุมฯ ดังกล่าว มีการพิจารณาหารือข้ออุทธรณ์ ตามระเบียบว่าด้วยการพิจารณาอุทธรณ์
รัฐบาลไทย-ข่าวทำเนียบรัฐบาล-กรมทางหลวงชนบท ขยายถนนสาย นศ.3053 อำเภอระโนด จังหวัดสงขลา กว่า 6 กิโลเมตร เสร็จสมบูรณ์
วันพฤหัสบดีที่ 22 มิถุนายน 2566
กรมทางหลวงชนบท ขยายถนนสาย นศ.3053 อําเภอระโนด จังหวัดสงขลา กว่า 6 กิโลเมตร เสร็จสมบูรณ์
รองรับปริมาณการจราจร ส่งเสริมเศรษฐกิจการขนส่งและการท่องเที่ยวในพื้นที่ เพื่อคุณภาพชีวิตที่ดีของประชาชน
กรมทางหลวงชนบท (ทช.) กระทรวงคมนาคม ดําเนินโครงการก่อสร้างขยายถนนทางหลวงชนบทสาย นศ.3053 แยก ทล.408 - เขตเทศบาลระโนด อําเภอระโนด จังหวัดสงขลา เสร็จสมบูรณ์ ถนนสายนี้ มีปริมาณการจราจรมากถึง 3,982 คัน/วัน เป็นเส้นทางที่ประชาชนใช้สัญจรระหว่างอําเภอระโนด จังหวัดสงขลา ไปยังอําเภอควนขนุน จังหวัดพัทลุง สนับสนุนการเดินทางรอบทะเลสาบสงขลา เชื่อมต่อกับถนนเฉลิมพระเกียรติ 80 พรรษาฯ (พท.5050) เพื่อไปยังสถานที่ท่องเที่ยว อาทิ วัดพะโคะ อุทยานนกน้ําทะเลน้อย รวมถึงเป็นเส้นทางคมนาคมขนส่งพืชผลทางการเกษตรที่สําคัญ เช่น ข้าว มะพร้าว ทั้งนี้ เพื่อเป็นการส่งเสริมเศรษฐกิจการขนส่งและการท่องเที่ยว ช่วยลดต้นทุนในการเดินทาง และประชาชนสามารถเดินทางได้อย่างสะดวกรวดเร็วปลอดภัยมากยิ่งขึ้น ทช. จึงได้ดําเนินโครงการก่อสร้างขยายถนนสายดังกล่าว โดยมีจุดเริ่มต้นบริเวณ ช่วง กม. ที่ 29+830 - 36+080 ระยะทาง 6.250 กิโลเมตร ก่อสร้างเป็นถนนลาดยางแบบแอสฟัลท์ติกคอนกรีต ขนาด 4 ช่องจราจร มีเกาะกลาง ผิวจราจรกว้าง 6.50 เมตร/ข้าง ไหล่ทางกว้าง 2.50 เมตร/ข้าง ก่อสร้างสะพาน 4 แห่ง ความยาว 89 เมตร พร้อมติดตั้งไฟฟ้าแสงสว่าง เครื่องหมายจราจรและสิ่งอํานวยความปลอดภัย ใช้งบประมาณ 190.219 ล้านบาท ปัจจุบันได้เปิดให้ประชาชนใช้สัญจรเรียบร้อยแล้ว
รัฐบาลไทย-ข่าวทำเนียบรัฐบาล-ดีอีเอส ร่วมหารือการประชุมอนุกรรมการปราบโจรไซเบอร์ เดินหน้าปราบคดีออนไลน์
วันพฤหัสบดีที่ 22 มิถุนายน 2566
ดีอีเอส ร่วมหารือการประชุมอนุกรรมการปราบโจรไซเบอร์ เดินหน้าปราบคดีออนไลน์
ดีอีเอส ร่วมหารือการประชุมอนุกรรมการปราบโจรไซเบอร์ เดินหน้าปราบคดีออนไลน์
วันนี้ (22 มิถุนายน 2566) ดร.เวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม (ดีอีเอส) เข้าร่วมการประชุมคณะอนุกรรมการขับเคลื่อนการป้องกันและปราบปรามอาชญากรรมทางเทคโนโลยี ครั้งที่ 1/2566 โดยมี พลตํารวจเอก ดํารงศักดิ์ กิตติประภัสร์ ผู้บัญชาการตํารวจแห่งชาติ พร้อมด้วยหน่วยงานที่เกี่ยวข้องเข้าร่วม ณ สํานักงานตํารวจแห่งชาติ
_________________
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ สนับสนุนการการจัดงาน “เทศกาลอาหารฮาลาล” ปี 2566 จังหวัดเชียงใหม่ ภายใต้แนวคิด Unseen Chiangmai ประชาสัมพันธ์อาหารฮาลาลของเชียงใหม่ให้เป็นที่รู้จัก
วันพฤหัสบดีที่ 22 มิถุนายน 2566
22/06/2566
โฆษกรัฐบาลเผย นายกฯ สนับสนุนการการจัดงาน “เทศกาลอาหารฮาลาล” ปี 2566 จังหวัดเชียงใหม่ ภายใต้แนวคิด Unseen Chiangmai ประชาสัมพันธ์อาหารฮาลาลของเชียงใหม่ให้เป็นที่รู้จัก
โฆษกรัฐบาลเผย นายกฯ สนับสนุนการการจัดงาน “เทศกาลอาหารฮาลาล” ปี 2566 จังหวัดเชียงใหม่ ภายใต้แนวคิด Unseen Chiangmai ประชาสัมพันธ์อาหารฮาลาลของเชียงใหม่ให้เป็นที่รู้จัก พร้อมเส้นทางท่องเที่ยว Unseen รูปแบบใหม่ตลอดทั้งปี
วันนี้ (22 มิถุนายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สนับสนุนการจัดงาน เทศกาลอาหารฮาลาลที่จังหวัดเชียงใหม่ปี 2566 ภายใต้แนวคิด Unseen Chiangmai เพื่อส่งเสริมให้อาหารฮาลาลเป็นที่รู้จักเพิ่มขึ้น รองรับนักท่องเที่ยวชาวตะวันออกกลาง พร้อมทั้งกิจกรรมส่งเสริมการท่องเที่ยวเชียงใหม่ เส้นทางท่องเที่ยว Unseen นําร่องเส้นทางแห่งแรกอําเภอเชียงดาว เชื่อมั่นกิจกรรมการท่องเที่ยวเป็นการเพิ่มสีสันส่งเสริมการท่องเที่ยว ตอบโจทย์นักท่องเที่ยวทุกกลุ่ม
โฆษกประจําสํานักนายกรัฐมนตรี กล่าวว่า ในปีนี้เป็นปีแรกที่มีการจัดเทศกาลอาหารฮาลาลขึ้นที่จังหวัดเชียงใหม่ โดยจะจัดขึ้นตลอดเดือนกรกฎาคม 2566 ภายใต้แนวคิด Unseen อาหาร สู่ภาพรวมใหญ่ คือ Unseen Chiangmai ซึ่งมีวัตถุประสงค์เพื่อส่งเสริมให้นักท่องเที่ยวทั้งชาวไทย และต่างชาติได้รู้จักร้านอาหารฮาลาลที่ได้มาตรฐาน ตอบโจทย์นักท่องเที่ยวชาวตะวันออกกลาง กระตุ้นเศรษฐกิจภายในจังหวัด โดยมีร้านอาหารฮาลาลในเชียงใหม่เข้าร่วมมากกว่า 20 ร้าน ประกอบด้วยอาหารฮาลาลไทย 4 ภาค อาหารฮาลาลดั้งเดิม รวมถึงอาหารฮาลาลนานาชาติ และได้มีแผนจะนํางานเทศกาลอาหารฮาลาลบรรจุลงในปฏิทินการท่องเที่ยวของจังหวัดเชียงใหม่ เพื่อให้เป็นเทศกาลประจําปีในช่วงเดือนกรกฎาคม รองรับการเข้ามาของนักท่องเที่ยวชาวตะวันออกกลางในช่วง Green season (กรกฎาคม-กันยายน) หรือ ท่องเที่ยวในช่วงฤดูฝนของไทย
นอกจากนี้ ยังมีส่งเสริมการท่องเที่ยวในเส้นทาง Unseen โดยนําร่องแห่งแรกที่อําเภอเชียงดาว จังหวัดเชียงใหม่ ซึ่งอําเภอเชียงดาวมีแหล่งท่องเที่ยวทางภูมิทัศน์ที่น่าสนใจ เช่น ดอยหลวงเชียงดาว ที่ประกอบไปด้วยความสมบูรณ์ของพรรณไม้ ดอกไม้ป่าหลากหลาย สัตว์ป่าหายาก นกที่หาดูยาก แหล่งผีเสื้อ และเป็นภูเขาหินปูนที่สูงที่สุดในประเทศ ยิ่งไปกว่านั้นจะมีการขยายผลเส้นทางท่องเที่ยว Unseen ไปยังอําเภออื่น ๆ เช่น อําเภอแม่ออน เวียงแหง แม่แจ่ม และอําเภอแม่วาง ตลอดจนอําเภออื่นรวมทั้งหมด 25 อําเภอ เพื่อสนับสนุนการท่องเที่ยวจังหวัดเชียงใหม่ทั้งปี พร้อมทั้งได้รับประสบการณ์การท่องเที่ยวรูปแบบใหม่ โดยแต่ละอําเภอจะได้นําเสนอจุดเด่นและมนต์เสน่ห์ของอําเภอตัวเอง ที่มีแตกต่างกันไปใน 3 มิติ คือ 1. ภูมิศาสตร์และภูมิทัศน์ 2. ศิลปวัฒนธรรม ขนบธรรมเนียม ประเพณีชาติพันธุ์ และ 3. อาหารและที่พัก
“นายกรัฐมนตรีสนับสนุนการจัดกิจกรรมเพื่อส่งเสริมการท่องเที่ยวในทุกช่วงเวลาทั้งปี ขอบคุณหน่วยงานที่เกี่ยวข้องซึ่งได้หยิบยกแง่มุม จุดเด่น ในการนําเสนอจังหวัดเชียงใหม่ ผ่านทางอาหารฮาลาล และเส้นทางการท่องเที่ยว Unseen ในจังหวัด เชื่อมั่นว่าจะเป็นโอกาสพัฒนาการจัดกิจกรรมท่องเที่ยวในระดับท้องถิ่น เป็นตัวอย่างให้เกิดการจัดกิจกรรมท่องเที่ยวในจังหวัดอื่น ๆ และเป็นโอกาสเพิ่มมูลค่าเศรษฐกิจตั้งแต่ส่วนท้องถิ่น ถึงส่วนกลาง” นายอนุชาฯ กล่าว
รัฐบาลไทย-ข่าวทำเนียบรัฐบาล-สธ.รับมอบวัคซีนโควิด 19 ไบวาเลนท์จากเยอรมนี 999,360 โดส คาดกระจายถึงหน่วยบริการใน มิ.ย.นี้
วันพฤหัสบดีที่ 22 มิถุนายน 2566
สธ.รับมอบวัคซีนโควิด 19 ไบวาเลนท์จากเยอรมนี 999,360 โดส คาดกระจายถึงหน่วยบริการใน มิ.ย.นี้
รองนายกรัฐมนตรีและรัฐมนตรีว่าการกระทรวงสาธารณสุข รับมอบวัคซีนโควิด 19 ไบโอเอ็นเทค (ไฟเซอร์) รุ่นไบวาเลนท์ จากสหพันธ์สาธารณรัฐเยอรมนี จํานวน 999,360 โดส เตรียมตรวจสอบคุณภาพและกระจายลงพื้นที่ภายในมิถุนายนนี้ เพื่อสนับสนุนการฉีดวัคซีนโควิดประจําปี
รองนายกรัฐมนตรีและรัฐมนตรีว่าการกระทรวงสาธารณสุข รับมอบวัคซีนโควิด 19 ไบโอเอ็นเทค (ไฟเซอร์) รุ่นไบวาเลนท์ จากสหพันธ์สาธารณรัฐเยอรมนี จํานวน 999,360 โดส เตรียมตรวจสอบคุณภาพและกระจายลงพื้นที่ภายในมิถุนายนนี้ เพื่อสนับสนุนการฉีดวัคซีนโควิดประจําปี ช่วยลดอาการรุนแรงและเสียชีวิต
วันนี้ (22 มิถุนายน 2566) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นพ.โอภาส การย์กวินพงศ์ ปลัดกระทรวงสาธารณสุข นพ.ธเรศ กรัษนัยรวิวงค์ อธิบดีกรมควบคุมโรค นายอสิ ม้ามณี อธิบดีกรมยุโรป และผู้บริหารกระทรวงสาธารณสุข ร่วมทําพิธีรับมอบวัคซีนโควิด 19 ชนิดวัคซีนไบโอเอ็นเทค (ไฟเซอร์) รุ่นไบวาเลนท์ จากสหพันธ์สาธารณรัฐเยอรมนี โดยมี นายเก-ออร์ก ชมิดท์ เอกอัครราชทูตสหพันธ์สาธารณัฐเยอรมนีประจําประเทศไทย และ นายฮานส์ อูลริช ซืดเบค อุปทูตสหพันธ์สาธารณรัฐเยอรมนีประจําประเทศไทย เป็นผู้แทนส่งมอบ
นายอนุทินกล่าวว่า ประเทศไทยและเยอรมนีมีความสัมพันธ์มายาวนานกว่า 160 ปี และมีความร่วมมือครอบคลุมหลายด้านอย่างแน่นแฟ้น เช่น การทูต เศรษฐกิจ การศึกษา สิ่งแวดล้อม เทคโนโลยีและนวัตกรรม การเกษตร รวมถึงด้านการแพทย์และสาธารณสุข ที่มีความร่วมมือในภูมิภาคอาเซียนผ่านโครงการ “เสริมสร้างการประสานงานของอาเซียนเพื่อตอบโต้และรับมือกับการระบาดใหญ่ของโควิด 19 และเหตุฉุกเฉินอื่นๆ ในด้านสาธารณสุข” โดยเยอรมนีได้สนับสนุนและช่วยเหลือประเทศไทยในช่วงสถานการณ์โควิด 19 มาแล้ว 2 ครั้ง ได้แก่ ยารักษาอาการโควิด 19 โมโนโคลนอลแอนติบอดี (Casirivimab/Imdevimab) จํานวน 2 พันยูนิต และวัคซีนแอสตร้าเซนเนก้า จํานวน 346,100 โดส พร้อมตู้แช่แข็งอุณหภูมิต่ําเพื่อจัดเก็บวัคซีน จํานวน 4 ตู้ เข็มฉีดยาและกระบอกฉีดยาแบบ Loe Dead Space จํานวนกว่า 5.1 หมื่นชุด ทําให้สามารถนํามาช่วยดูแลประชาชนในช่วงเวลาวิกฤตได้ สําหรับการสนับสนุนประเทศไทยวันนี้เป็นครั้งที่ 3 ได้มอบวัคซีนไบโอเอ็นเทค (ไฟเซอร์) รุ่นไบวาเลนท์ จํานวน 999,360 โดส แสดงถึงน้ําใจที่ยิ่งใหญ่จากมิตรประเทศ ทําให้เรามีความมั่นคงด้านวัคซีนมากขึ้น โดยจากนี้จะมีการตรวจสอบคุณภาพวัคซีนและกระจายไปยังพื้นที่ เพื่อสนับสนุนนโยบายการฉีดวัคซีนโควิดประจําปีต่อไปคาดว่าจะถึงทุกหน่วยบริการภายในสิ้นเดือนมิถุนายนนี้
“แม้องค์การอนามัยโลก (WHO) จะยกเลิกการประกาศให้โรคโควิด 19 เป็นเหตุฉุกเฉินด้านสาธารณสุขระหว่างประเทศ แต่โรคโควิด 19 ไม่ได้หายไปไหน และยังเป็นโรคหนึ่งที่ต้องเฝ้าระวัง ซึ่งองค์การอนามัยโลกได้แนะนําให้แต่ละประเทศจัดบริการฉีดวัคซีนโควิด 19 ให้แก่ประชาชน เพื่อให้มีภูมิคุ้มกันอย่างต่อเนื่อง โดยเฉพาะอย่างยิ่งกลุ่มเสี่ยง คือ ผู้ที่มีอายุมากกว่า 60 ปี ผู้ที่มีโรคประจําตัวเรื้อรัง เป็นต้น ประเทศไทยจึงจัดให้มีการฉีดวัคซีนโควิด 19 เป็นวัคซีนประจําปี โดยสามารถฉีดร่วมกับวัคซีนป้องกันโรคไข้หวัดใหญ่ได้ ซึ่งเริ่มให้บริการตั้งแต่เดือนพฤษภาคมที่ผ่านมา เพื่อลดอาการป่วยหนักและเสียชีวิต” นายอนุทินกล่าว
********************************** 22 มิถุนายน 2566
รัฐบาลไทย-ข่าวทำเนียบรัฐบาล-ปลัดฯ ณัฐพล เข้าร่วมหารือแนวทางการพัฒนา SME กับ นายนาเคศ สิงห์ เอกอัครราชทูตวิสามัญผู้มีอำนาจเต็มแห่งสาธารณรัฐอินเดียประจำประเทศไทย
วันพฤหัสบดีที่ 22 มิถุนายน 2566
22/06/2566
ปลัดฯ ณัฐพล เข้าร่วมหารือแนวทางการพัฒนา SME กับ นายนาเคศ สิงห์ เอกอัครราชทูตวิสามัญผู้มีอํานาจเต็มแห่งสาธารณรัฐอินเดียประจําประเทศไทย
ปลัดกระทรวงอุตสาหกรรม ณัฐพล เข้าร่วมหารือแนวทางการพัฒนา SME กับ นายนาเคศ สิงห์ เอกอัครราชทูตวิสามัญผู้มีอํานาจเต็มแห่งสาธารณรัฐอินเดียประจําประเทศไทย
วันที่ 21 มิถุนายน 2566 ดร.ณัฐพล รังสิตพล ปลัดกระทรวงอุตสาหกรรม เข้าร่วมหารือแนวทางการพัฒนา SME ระหว่างประเทศไทยและสาธารณรัฐอินเดีย กับนายนาเคศ สิงห์ (H.E. Mr. Nagesh Singh) เอกอัครราชทูตวิสามัญผู้มีอํานาจเต็มแห่งสาธารณรัฐอินเดียประจําประเทศไทยณ ห้องรับรอง 1 อาคารสํานักงานปลัดกระทรวงอุตสาหกรรม โดยในการหารือดังกล่าว ได้เน้นย้ําถึงความสําคัญของการพัฒนาวิสาหกิจขนาดกลางและขนาดย่อม ซึ่งเป็นแหล่งการจ้างงานที่สําคัญของอินเดีย และมองเห็นถึงศักยภาพของประเทศไทยในความเป็นมิตรประเทศ อีกทั้งยังมีจุดแข็งทางเศรษฐกิจในการร่วมกันพัฒนาความเชื่อมโยงทางเศรษฐกิจของทั้งสองประเทศผ่านการสร้างเครือข่ายระหว่างธุรกิจไทยและอินเดีย
ในการนี้ ปลัดกระทรวงอุตสาหกรรม มีความเห็นพ้องในด้านความร่วมมือกันพัฒนา SME เพื่อประโยชน์ร่วมกันของทั้งสองฝ่าย ซึ่งอินเดียถือเป็นเขตเศรษฐกิจขนาดใหญ่ที่มีผู้บริโภคจํานวนมาก จึงนับเป็นโอกาสสําหรับผู้ประกอบการไทยในการเข้าไปเจาะกลุ่มตลาดดังกล่าว โดยทั้งสองฝ่ายจะได้มีการพิจารณาถึงแนวทางการสร้างความร่วมมือที่เหมาะสมในรายละเอียดต่อไป
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ห่วงใยสถานการณ์ทางตอนใต้รัสเซีย สั่งการหน่วยงานที่เกี่ยวข้องติดตามสถานการณ์ดูแลคนไทยในพื้นที่
วันอาทิตย์ที่ 25 มิถุนายน 2566
25/06/2566
โฆษกรัฐบาลเผย นายกฯ ห่วงใยสถานการณ์ทางตอนใต้รัสเซีย สั่งการหน่วยงานที่เกี่ยวข้องติดตามสถานการณ์ดูแลคนไทยในพื้นที่
โฆษกรัฐบาลเผย นายกฯ ห่วงใยสถานการณ์ทางตอนใต้รัสเซีย สั่งการหน่วยงานที่เกี่ยวข้องติดตามสถานการณ์ดูแลคนไทยในพื้นที่
วันนี้ (25 มิถุนายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรีเปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามสถานการณ์ความไม่สงบในเมืองรอสตอฟ ออน ดอน ทางตอนใต้ของรัสเซีย และได้สั่งการให้หน่วยงานที่เกี่ยวข้องติดตามความคืบหน้าของสถานการณ์ต่อเนื่อง เพื่อดูแลประชาชนชาวไทยที่พํานักอยู่ในพื้นที่ดังกล่าว
สถานเอกอัครราชทูต ณ กรุงมอสโก ได้ชี้แจงสถานการณ์ ดังนี้
1. รัฐบาลท้องถิ่นในเมืองต่าง ๆ ของรัสเซียได้ประกาศยกระดับมาตรการรักษาความปลอดภัย และงดเว้นกิจกรรมขนาดใหญ่ รวมทั้งปิดช่องทางการสัญจรในบางเส้นทาง จึงขอให้ทุกท่านติดตามประกาศและข่าวสารจากรัฐบาลท้องถิ่นในพื้นที่อย่างใกล้ชิด
2. ขอให้ชาวไทยในเมืองรอสตอฟ ออน ดอน ปฏิบัติตามมาตรการของรัฐบาลท้องถิ่นตามที่นายจ้างแนะนํา และขอให้ชาวไทยในเมืองอื่น ๆ หลีกเลี่ยงการเดินทางไปเมืองรอสตอฟ ออน ดอน ในช่วงเวลานี้
3.สําหรับประชาชนที่พํานักอยู่ในรัสเซีย และยังไม่ได้ลงทะเบียนแจ้งช่องทางติดต่อ ประจําปี 2566 ให้สถานเอกอัครราชทูตฯ ทราบ ขอให้ลงทะเบียนในลิงค์ต่อไปนี้ https://forms.gle/C4CEqMSWxcjZhBqf7
ทั้งนี้ ขอให้ติดตามข้อมูลข่าวสารผ่านช่องทางเทเลแกรม (https://t.me/rtemoscon) และเฟซบุ๊กของสถานเอกอัครราชทูตฯ อย่างใกล้ชิด https://www.facebook.com/rtemoscow) โดยหากมีเหตุฉุกเฉินขอให้ติดต่อหมายเลขฉุกเฉินของสถานเอกอัครราชทูตฯ ที่ +7916 939 2155
รัฐบาลไทย-ข่าวทำเนียบรัฐบาล-รพ.พระนั่งเกล้า จ.นนทบุรี ใช้ “ระบบจัดยาผู้ป่วยนอกกึ่งอัตโนมัติ (ระบบราง)” ลดเวลารอรับยาลงร้อยละ 50
วันอาทิตย์ที่ 25 มิถุนายน 2566
รพ.พระนั่งเกล้า จ.นนทบุรี ใช้ “ระบบจัดยาผู้ป่วยนอกกึ่งอัตโนมัติ (ระบบราง)” ลดเวลารอรับยาลงร้อยละ 50
โรงพยาบาลพระนั่งเกล้า เดินหน้าพัฒนาระบบเพื่อผู้รับบริการ นําเทคโนโลยีระบบจัดยาผู้ป่วยนอกกึ่งอัตโนมัติ (ระบบราง) ช่วยเพิ่มความสะดวกในการจัดยาและจ่ายยาอย่างมีประสิทธิภาพ ผู้รับบริการได้รับยาถูกต้องและรวดเร็วยิ่งขึ้น
โรงพยาบาลพระนั่งเกล้า เดินหน้าพัฒนาระบบเพื่อผู้รับบริการ นําเทคโนโลยีระบบจัดยาผู้ป่วยนอกกึ่งอัตโนมัติ (ระบบราง) ช่วยเพิ่มความสะดวกในการจัดยาและจ่ายยาอย่างมีประสิทธิภาพ ผู้รับบริการได้รับยาถูกต้องและรวดเร็วยิ่งขึ้น สามารถลดระยะเวลารอคอยการรับยาลงได้ถึงร้อยละ 50
นายแพทย์สุรโชค ต่างวิวัฒน์ ผู้ตรวจราชการกระทรวงสาธารณสุข เขตสุขภาพที่ 4 เปิดเผยว่า กระทรวงสาธารณสุข มีนโยบายให้สถานบริการทุกระดับพัฒนาระบบบริการให้ประชาชนเข้าถึงได้อย่างสะดวก รวดเร็ว ลดความแออัด ลดค่าใช้จ่าย และลดระยะเวลารอคอย โรงพยาบาลพระนั่งเกล้า ซึ่งเป็นโรงพยาบาลศูนย์ประจําจังหวัดนนทบุรี มีผู้มารับบริการประเภทผู้ป่วยนอกถึง 2,700 รายต่อวัน ส่วนใหญ่เป็นผู้ป่วยโรคเรื้อรังที่ได้รับการรักษาด้วยยา และมีผู้ป่วยจํานวนมากที่ต้องใช้ยามากกว่า 10 รายการ จึงได้นําระบบจัดยาผู้ป่วยนอกกึ่งอัตโนมัติ (ระบบราง) เข้ามาเพิ่มประสิทธิภาพในการจัดยาและจ่ายยา ช่วยให้ผู้ป่วยได้รับยาถูกต้องและรวดเร็วยิ่งขึ้น
นายแพทย์สุรโชค กล่าวต่อว่า จากการนําระบบจัดยาผู้ป่วยนอกกึ่งอัตโนมัติ (ระบบราง) มาให้บริการอย่างเต็มรูปแบบ ตั้งแต่วันที่ 1 มิถุนายน 2566 ที่ผ่านมา พบว่าสามารถลดระยะเวลารอคอยการรับยาของผู้ป่วยลงได้ถึงร้อยละ 50 จากเดิมที่ต้องรอคอยรับยาเฉลี่ย 68 นาที (รอคอยนานสุด 3 ชั่วโมงกว่า) เหลือระยะเวลารอคอยรับยาเฉลี่ยเพียง 31 นาที (รอคอยนานสุด 90 นาที) ทําให้ผู้ป่วยพึงพอใจมากขึ้น ขณะเดียวกัน ยังช่วยให้เจ้าหน้าที่ประจําห้องยาปฏิบัติงานได้อย่างมีประสิทธิภาพ ลดโอกาสเกิดความผิดพลาด และลดภาระงานด้วย
************************************************* 25 มิถุนายน 2566
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ชื่นชมความสำเร็จนักประดิษฐ์และนักวิจัยไทยรับเหรียญรางวัล และ Special Prize จากงาน “The 6th China (Shanghai) International Invention & Innovation Expo 2023”
วันอาทิตย์ที่ 25 มิถุนายน 2566
25/06/2566
โฆษกรัฐบาลเผย นายกฯ ชื่นชมความสําเร็จนักประดิษฐ์และนักวิจัยไทยรับเหรียญรางวัล และ Special Prize จากงาน “The 6th China (Shanghai) International Invention & Innovation Expo 2023”
โฆษกรัฐบาลเผย นายกฯ ชื่นชมความสําเร็จนักประดิษฐ์และนักวิจัยไทยรับเหรียญรางวัล และ Special Prize จากงาน “The 6th China (Shanghai) International Invention & Innovation Expo 2023” ภายใต้งาน “The 9th China (Shanghai) International Technology Fair”
วันที่ 25 มิถุนายน 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมความสําเร็จของนักประดิษฐ์และนักวิจัยของไทย ซึ่งได้รับรางวัลจากการประกวดสิ่งประดิษฐ์และนวัตกรรมระดับนานาชาติ ในงาน “The 6th China (Shanghai) International Invention & Innovation Expo 2023” ภายใต้งาน “The 9th China (Shanghai) International Technology Fair” ที่จัดขึ้นระหว่างวันที่ 15 – 17 มิถุนายน 2566 ณ นครเซี่ยงไฮ้ สาธารณรัฐประชาชนจีน เชื่อมั่นศักยภาพเด็กไทย คนไทย ไม่แพ้ใครในโลกหากได้รับการสนับสนุนอย่างถูกต้องเหมาะสม สะท้อนชัดเจนจากการรับรางวัลอย่างต่อเนื่อง
โฆษกประจําสํานักนายกรัฐมนตรีเปิดเผยว่า สํานักงานการวิจัยแห่งชาติ (วช.) กระทรวงการอุดมศึกษา วิทยาศาสตร์ วิจัยและนวัตกรรม นําคณะนักประดิษฐ์และนักวิจัยไทยเข้าร่วมการแข่งขัน ในงาน “The 6th China (Shanghai) International Invention & Innovation Expo 2023” ภายใต้งาน “The 9th China (Shanghai) International Technology Fair” ซึ่งผลการแข่งขันเป็นที่น่าดีใจ ทีมนักประดิษฐ์และนักวิจัยไทยได้รับ เหรียญรางวัล และ รางวัลพิเศษ Special Prize ในการประกวดหลายรางวัล ได้แก่
Special Prizes on stage จากองค์กรนานาชาติ ในผลงานเรื่อง “เทคโนโลยีโดรนเพื่อการเกษตรพื้นที่สูงควบคุมระยะไกลด้วยเครือข่าย 4G” โดย อาจารย์พิศิษย์ มิตรเกื้อกูลและคณะ จากสมาคมกีฬาเครื่องบินจําลองและวิทยุบังคับ โดยได้รับรางวัลจาก World Invention Intellectual Property Associations (WIIPA Special Award) และ“กระบวนการสกัดกระเจี๊ยบเขียวเพื่อป้องกันการสร้างเมลานินใหม่และการพัฒนาตํารับเพื่อสร้างนวัตกรรมด้านความกระจ่างใสให้กับผิวหน้า” โดย ดร.เดวิด มกรพงศ์ และคณะ จาก บริษัท อาร์แอนด์ดี รีเสิร์ช อินโนเวชั่นแอนด์ ซัพพลาย จํากัด โดยได้รับรางวัลจาก Macao Innovation and Invention Association (Leading Innovation Award)
ในโอกาสนี้ ประดิษฐกรรมและนวัตกรรมของนักประดิษฐ์นักวิจัยไทยยังได้รับชัยชนะ เหรียญรางวัลจากเวที “The 6th China (Shanghai) International Invention & Innovation Expo 2023” ในประเภทต่าง ๆ ประกอบด้วย เหรียญทอง จํานวน 10 ผลงาน เหรียญเงิน จํานวน 4 ผลงาน และเหรียญทองแดง จํานวน 1 ผลงาน
“นายกรัฐมนตรีชื่นชม และขอบคุณผู้มีส่วนเกี่ยวข้องรวมทั้ง นักประดิษฐ์ และนักวิจัย คนรุ่นใหม่ทุกคน ที่มุ่งมั่น ใช้ความสามารถ และความฝันของตนเองทําในสิ่งที่ถูกต้อง สร้างชื่อเสียงให้กับประเทศไทย ทั้งนี้ เชื่อมั่นว่าจะเป็นตัวอย่าง เป็นโอกาส ให้กับเด็กไทยที่มีความสามารถได้เดินตามแนวทางเหล่านี้ ซึ่งรัฐบาลพร้อมให้การสนับสนุนในอนาคต” นายอนุชาฯ กล่าว
รัฐบาลไทย-ข่าวทำเนียบรัฐบาล-​โฆษกรัฐบาล เผย นายกฯ เสียใจต่อเหตุระเบิดยานดำน้ำไททัน
วันอาทิตย์ที่ 25 มิถุนายน 2566
​โฆษกรัฐบาล เผย นายกฯ เสียใจต่อเหตุระเบิดยานดําน้ําไททัน
​โฆษกรัฐบาล เผย นายกฯ เสียใจต่อเหตุระเบิดยานดําน้ําไททัน
วันนี้ (25 มิถุนายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฎิบัติหน้าที่โฆษกประจําสํานักนายกรัฐมนตรี เปิดเผยต่อกรณีที่เกิดเหตุการณ์โศกนาฏกรรมเมื่อไม่นานนี้จากการระเบิดของยานดําน้ําไททัน
พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ได้แสดงความเสียใจต่อเหตุการณ์ภัยพิบัติ (ที่ไม่เคยเกิดมาก่อน) นี้ โดยเฉพาะอย่างยิ่งขอแสดงความเสียใจอย่างสุดซึ้งต่อครอบครัวและเพื่อน ๆ ของลูกเรือและนักสํารวจทั้ง 5 คนในยานดําน้ําไททัน
“นายกรัฐมนตรีเสียใจต่อเหตุการณ์โศกนาฏกรรมที่ไม่เคยเกิดขึ้นมาก่อนนี้ และขอแสดงความเสียใจต่อครอบครัวของผู้เสียชีวิตในยานดําน้ํานี้ด้วย” นายอนุชาฯ กล่าว
รัฐบาลไทย-ข่าวทำเนียบรัฐบาล-นายกรัฐมนตรียินดีองค์การสหประชาชาติจัดอันดับความยั่งยืนไทยดีขึ้นและเป็นอันดับ 1 ของอาเซียนติดต่อกันเป็นปีที่ 5 ตอกย้ำผลสัมฤทธิ์กำหนดเป็นเป้าหมายยุทธศาสตร์ชาติและแผนพัฒนาประเทศ
วันอาทิตย์ที่ 25 มิถุนายน 2566
25/06/2566
นายกรัฐมนตรียินดีองค์การสหประชาชาติจัดอันดับความยั่งยืนไทยดีขึ้นและเป็นอันดับ 1 ของอาเซียนติดต่อกันเป็นปีที่ 5 ตอกย้ําผลสัมฤทธิ์กําหนดเป็นเป้าหมายยุทธศาสตร์ชาติและแผนพัฒนาประเทศ
นายกรัฐมนตรียินดีองค์การสหประชาชาติจัดอันดับความยั่งยืนไทยดีขึ้นและเป็นอันดับ 1 ของอาเซียนติดต่อกันเป็นปีที่ 5 ตอกย้ําผลสัมฤทธิ์กําหนดเป็นเป้าหมายยุทธศาสตร์ชาติและแผนพัฒนาประเทศทุกระดับ
วันที่ 25 มิถุนายน 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้รับทราบรายงานการพัฒนาที่ยั่งยืน ประจําปี 2566 หรือ Sustainable Development Report 2023 ขององค์การสหประชาชาติ หรือ ยูเอ็น และมีความยินดีที่การพัฒนาของประเทศไทยดีขึ้น โดย SDG Index ของไทยขยับขึ้นมาอยู่อันดับที่ 43 จากประเทศที่ได้รับการจัดอันดับทั้งหมด 166 ประเทศ ซึ่งปรับตัวดีขึ้นจากอันดับที่ 44 ในปีที่ผ่านมา
ทั้งนี้ ผลคะแนน SDG Index ที่ 74.7 คะแนน ในปี 2566 ทําให้ไทยมีคะแนนการพัฒนาที่ยั่งยืนเป็นอันดับ 1 ในอาเซียน ติดต่อกันเป็นปีที่ 5 ซึ่งนับเป็นการตอกย้ําผลสัมฤทธิ์ที่รัฐบาลได้พยายามขับเคลื่อนการพัฒนาที่ยั่งยืนอย่างเป็นรูปธรรม โดยกําหนดให้ความยั่งยืนเป็นเป้าหมายการพัฒนาประเทศ และเชื่อมโยงกับยุทธศาสตร์ชาติระยะ 20 ปี และแผนการพัฒนาประเทศในทุกระดับ เช่น แผนพัฒนาเศรษฐกิจและสังคมแห่งชาติทั้งฉบับที่ 12 และ ฉบับที่ 13
“พล.อ.ประยุทธ์และรัฐบาล ให้ความสําคัญกับการพัฒนาที่ยั่งยืนทั้งด้านเศรษฐกิจ สังคม ชีวิตความเป็นอยู่คุณภาพชีวิตของประชาชน และทั้งหมดถูกทําให้ชัดเจนขึ้นเมื่อถูกบรรจุให้อยู่ในยุทธศาสตร์ชาติ และแผนพัฒนาประเทศระดับต่างๆ และแนวทางการพัฒนาของไทยก็เป็นที่ยอมรับในระดับสากล เห็นผลได้จากการจัดอันดับ SDG Index ของยูเอ็นในปีล่าสุดนี้ด้วย” น.ส.ไตรศุลี กล่าว
น.ส.ไตรศุลี กล่าวว่า ยูเอ็น ได้จัดทํา Sustainable Development Report มาตั้งแต่ปี 2559 เพื่อเป็นการรายงานประเมินความก้าวหน้าในการขับเคลื่อนตามเป้าหมายการพัฒนาที่ยั่งยืน(SDGs)ของประเทศสมาชิกยูเอ็นทั้ง 193 ประเทศ ซึ่งในแต่ละปีจะมีการประเมินการพัฒนาตาม SDGs ทั้งหมด 17 ด้าน และประมวลผลเป็น SDG Index ของแต่ละประเทศ ประกอบด้วย 1.การขจัดความยากจน 2.การขจัดความหิวโหย 3.การมีสุขภาพและความเป็นอยู่ที่ดี 4.การศึกษาที่มีคุณภาพ 5.ความเท่าเทียมทางเพศ 6.การเข้าถึงน้ําสะอาดและสุขาภิบาลที่ดี 7.การมีพลังงานสะอาดที่เข้าถึงได้ 8.การมีงานที่มีคุณค่าและการเติบโตทางเศรษฐกิจ
9.การพัฒนาโครงสร้างพื้นฐาน นวัตกรรมและอุตสาหกรรม 10.การลดความเหลื่อมล้ํา 11.การพัฒนาเมืองและชุมชนที่ยั่งยืน 12.การผลิตและบริโภคที่ยั่งยืน 13.การรับมือกับการเปลี่ยนแปลงสภาพอากาศ 14.การอนุรักษ์ทรัพยากรทะเล 15.การรักษาระบบนิเวศบนบก 16.การมีสังคมสงบสุข ยุติธรรมและมีสถาบันที่เข้มแข็ง และ 17.ความร่วมมือเพื่อการพัฒนาที่ยั่งยืน
อ่านรายงานฉบับเต็ม : https://dashboards.sdgindex.org/
รัฐบาลไทย-ข่าวทำเนียบรัฐบาล-รปอ.ณัฏฐิญาฯ นำทีม MIND ขึ้นเหนือ รุดเตรียมความพร้อมการตรวจติดตามผลการดำเนินโครงการเพิ่มประสิทธิภาพการกำกับ ดูแล และส่งเสริมการประกอบการเหมืองแร่
วันอาทิตย์ที่ 25 มิถุนายน 2566
25/06/2566
รปอ.ณัฏฐิญาฯ นําทีม MIND ขึ้นเหนือ รุดเตรียมความพร้อมการตรวจติดตามผลการดําเนินโครงการเพิ่มประสิทธิภาพการกํากับ ดูแล และส่งเสริมการประกอบการเหมืองแร่
รองปลัดกระทรวงอุตสาหกรรม ณัฏฐิญาฯ นําทีม MIND ขึ้นเหนือ รุดเตรียมความพร้อมการตรวจติดตามผลการดําเนินโครงการเพิ่มประสิทธิภาพการกํากับ ดูแล และส่งเสริมการประกอบการเหมืองแร่ ตามแนวอุตสาหกรรมวิถีใหม่
วันที่ 23 มิถุนายน 2566 เวลา 11.00 น. นางสาวณัฏฐิญา เนตยสุภา รองปลัดกระทรวงอุตสาหกรรม (รปอ.) พร้อมด้วย นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม (หน.ผตร.อก.) นายเดชา จาตุธนานันท์ นายภาสกร ชัยรัตน์ ผู้ตรวจราชการกระทรวงอุตสาหกรรม (ผตร.อก.) ร่วมประชุมเตรียมความพร้อมการลงพื้นที่ตรวจติดตามผลการดําเนินโครงการเพิ่มประสิทธิภาพการกํากับ ดูแล และส่งเสริมการประกอบการเหมืองแร่ ตามแนวอุตสาหกรรมวิถีใหม่ “เหมืองแร่ดี คู่ชุมชน” ประจําปีงบประมาณ พ.ศ.2566 โดยมี นายสุภชัย ไวยาวัจมัย อุตสาหกรรมจังหวัดลําปาง ให้การต้อนรับ และรายงานการเตรียมความพร้อม ณ อุตสาหกรรมจังหวัดลําปาง
โครงการเพิ่มประสิทธิภาพการกํากับ ดูแล และส่งเสริมการประกอบการเหมืองแร่ ตามแนวคิดอุตสาหกรรมวิถีใหม่ “เหมืองแร่ดี คู่ชุมชน” เกิดขึ้นจากสํานักงานปลัดกระทรวงอุตสาหกรรม พิจารณาเห็นว่าการดําเนินการตามพระราชบัญญัติแร่ พ.ศ.2560 นั้น สํานักงานอุตสาหกรรมจังหวัดเป็นผู้รับผิดชอบด้านการอนุญาต การกํากับดูแลผู้ได้รับใบอนุญาต การเฝ้าระวังสอดส่องดูแลท้องถิ่นไม่ให้มีการกระทําความผิดตามพระราชบัญญัตินี้ รวมทั้งการพัฒนาท้องถิ่น เพื่อสร้างภาพลักษณ์อันดีให้กับอุตสาหกรรมเหมืองแร่และเป็นการลดปัญหาการคัดค้านและร้องเรียนจากการประกอบกิจการเหมืองแร่ ในพื้นที่ 76 จังหวัดทั่วประเทศ
ทั้งนี้ผลลัพธ์ที่คาดหวังของโครงการคือ ผู้ประกอบกิจการเหมืองแร่และอุตสาหกรรมพื้นฐานได้รับการตรวจสอบ กํากับ ดูแล สามารถประกอบกิจการได้อย่างถูกต้องตามกฎหมาย และผู้ประกอบการ ผู้นําชุมชน และเจ้าหน้าที่หน่วยงานที่เกี่ยวข้องในพื้นที่ได้รับทราบกฎหมาย เป็นการแลกเปลี่ยนเรียนรู้เพื่อป้องกันและลดการกระทําผิดตาม พ.ร.บ
รัฐบาลไทย-ข่าวทำเนียบรัฐบาล- โฆษกรัฐบาลเผย นายกฯ ร่วมยินดีกับร้านอาหารไทย ติดอันดับร้านอาหารที่ดีที่สุดในโลก The World’s 50 Best Restaurants 2023 ร้านอาหารไทยติด 1 ใน 50 ถึง 2 ร้าน และมีร้านอาหารไทย
วันอาทิตย์ที่ 25 มิถุนายน 2566
25/06/2566
โฆษกรัฐบาลเผย นายกฯ ร่วมยินดีกับร้านอาหารไทย ติดอันดับร้านอาหารที่ดีที่สุดในโลก The World’s 50 Best Restaurants 2023 ร้านอาหารไทยติด 1 ใน 50 ถึง 2 ร้าน และมีร้านอาหารไทย
โฆษกรัฐบาลเผย นายกฯ ร่วมยินดีกับร้านอาหารไทย ติดอันดับร้านอาหารที่ดีที่สุดในโลก The World’s 50 Best Restaurants 2023 ร้านอาหารไทยติด 1 ใน 50 ถึง 2 ร้าน และมีร้านอาหารไทย อยู่ในอันดับที่ 51-100 อีก 4 ร้าน ชื่นชมความตั้งใจ ช่วยผลักดันศักยภาพอาหารไทยสู
วันที่ 25 มิถุนายน 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ทราบผลการจัดอันดับ The World's 50 Best Restaurants 2023 (50 ร้านอาหารที่ดีที่สุดในโลก ปี 2566) งานประกาศรางวัลร้านอาหารที่มีชื่อเสียง ซึ่งมีร้านอาหารไทยติดอันดับ 2 ร้าน และ มีร้านอาหารไทยติดอันดับที่ 51 – 100 อีกถึง 4 ร้าน
โฆษกประจําสํานักนายกรัฐมนตรี เปิดเผยว่า 50 Best องค์กรผู้จัดอันดับร้านอาหารยอดเยี่ยมของโลก The World's 50 Best Restaurants ได้ประกาศผลการจัดอันดับร้านอาหารที่ดีที่สุดในโลก 50 แห่ง ในงานประกาศรางวัล World’s 50 Best Restaurants 2023 และเผยแพร่ผ่านเว็บไซต์ theworlds50best.com โดยมีร้านอาหารในประเทศไทยติดอันดับ 1 ใน 50 ถึง 2 ร้าน ได้แก่ อันดับ 15 ร้าน Le Du และอันดับ 17 ร้าน Gaggan Anand โดยในปีนี้ร้าน Central เมือง Lima ประเทศเปรู เป็นร้านอาหารอันดับ 1 ที่ดีที่สุดในโลก (https://www.theworlds50best.com/list/1-50)
ทั้งนี้ โฆษกประจําสํานักนายกรัฐมนตรี กล่าวเพิ่มเติมว่า ทางเว็บไซต์ได้มีการประกาศร้านอาหารที่ดีที่สุดในโลกอันดับ 51-100 ไป โดยมีร้านอาหารไทยติดอันดับ 4 ร้าน ได้แก่ อันดับ 56 ร้าน Sorn (ศรณ์) อันดับ 72 ร้าน Sühring อันดับ 74 ร้าน Nusara (นุสรา) และอันดับ 88 ร้าน Potong (โพทง) โดยเป็นการจัดอันดับจากการโหวตอย่างอิสระจากผู้เชี่ยวชาญในอุตสาหกรรมอาหารกว่า 1,080 ราย ไม่ว่าจะเป็นเชฟที่มีชื่อเสียงระดับนานาชาติ นักเขียนและนักวิจารณ์อาหาร ไปจนถึงนักชิมที่มีประสบการณ์ ซึ่งรายชื่อร้านอาหารทั้ง 100 อันดับครอบคลุมร้านอาหารใน 5 ทวีป
(https://www.theworlds50best.com/stories/News/the-worlds-50-best-restaurants-2023-51-100-list.html)
“นายกรัฐมนตรีชื่นชมความตั้งใจ และความสามารถของทุกร้าน โดยยินดีที่ อาหาร 1 ใน Soft Power 5F ของไทย เป็นที่นิยม และได้รับความชื่นชมจากคนทั่วโลก อาหารไทยเป็นอาหารที่ได้รับความนิยมทั่วโลก ได้รับความชื่นชม และการจัดอันดับอย่างสม่ําเสมอ เพราะอาหารไทยกลมกล่อม เกิดจากการผสมผสานรสชาติอย่างลงตัว ใช้วัตถุดิบที่ทรงคุณค่า เป็นต้นทุนทางปัญญาและวัฒนธรรมของไทย ซึ่งด้วยความสมบูรณ์ของไทยทําให้ไทยมีศักยภาพในการเป็นครัวโลกที่มีคุณภาพ” นายอนุชาฯ กล่าว
รัฐบาลไทย-ข่าวทำเนียบรัฐบาล-ก.แรงงาน จับมือกองทัพเรือ พัฒนาทักษะทหารกล้า สร้างทักษะด้านอาชีพ
วันอาทิตย์ที่ 25 มิถุนายน 2566
ก.แรงงาน จับมือกองทัพเรือ พัฒนาทักษะทหารกล้า สร้างทักษะด้านอาชีพ
รมว.สุชาติ มอบกรมพัฒนาฝีมือแรงงาน หารือกองทัพเรือ พัฒนาทักษะทหารเรือ สร้างอาชีพหลังปลดประจําการ บริการประชาชนยามทุกข์ยาก
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ส่งเสริมโครงการสร้างสรรค์ผลิตภัณฑ์วัฒนธรรมไทย (Cultural Product of Thailand : CPOT) นำภูมิปัญญาไทยมาพัฒนาต่อยอด ผลักดันเป็น Soft Power เพิ่มรายได้สู่ท้องถิ่น
วันอาทิตย์ที่ 25 มิถุนายน 2566
25/06/2566
โฆษกรัฐบาลเผย นายกฯ ส่งเสริมโครงการสร้างสรรค์ผลิตภัณฑ์วัฒนธรรมไทย (Cultural Product of Thailand : CPOT) นําภูมิปัญญาไทยมาพัฒนาต่อยอด ผลักดันเป็น Soft Power เพิ่มรายได้สู่ท้องถิ่น
โฆษกรัฐบาลเผย นายกฯ ส่งเสริมโครงการสร้างสรรค์ผลิตภัณฑ์วัฒนธรรมไทย (Cultural Product of Thailand : CPOT) นําภูมิปัญญาไทยมาพัฒนาต่อยอด ผลักดันเป็น Soft Power เพิ่มรายได้สู่ท้องถิ่น
วันที่ 25 มิถุนายน 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม ส่งเสริมโครงการสร้างสรรค์ผลิตภัณฑ์วัฒนธรรมไทย (Cultural Product of Thailand : CPOT) ซึ่งได้รับการตอบรับที่ดีจากนักท่องเที่ยวทั้งชาวไทยและชาวต่างประเทศ เชื่อมั่นความพร้อมส่งออกสินค้า CPOT ผลักดันเป็น Soft Power สู่ตลาดต่างประเทศ เพิ่มรายได้พัฒนาท้องถิ่น
โฆษกประจําสํานักนายกรัฐมนตรี กล่าวว่า หน่วยงานที่เกี่ยวข้องโดยกระทรวงวัฒนธรรมร่วมมือกับภาคเอกชน ร่วมกันสนับสนุนโครงการสร้างสรรค์ผลิตภัณฑ์วัฒนธรรมไทย (Cultural Product of Thailand : CPOT) ซึ่งเป็นการส่งเสริมวัฒนธรรม และภูมิปัญญาไทย นํามาต่อยอด สร้างสรรค์ ยกระดับผลิตภัณฑ์ท้องถิ่นเหล่านี้ ด้านการออกแบบ ประโยชน์ใช้สอย ขยายช่องทางการตลาดให้ตอบโจทย์ผู้บริโภค นักท่องเที่ยวชาวไทยและชาวต่างประเทศ ซึ่งรวมถึงการยื่นคําขอจดลิขสิทธิ์ การขยายช่องทางการจําหน่าย ด้วยการวางจําหน่ายในห้างสรรพสินค้าและทางออนไลน์ รวมถึงการสร้างเครือข่ายทางการค้าเพิ่มเติม
โฆษกประจําสํานักนายกรัฐมนตรี กล่าวเพิ่มเติมว่า กระทรวงวัฒนธรรมได้เสริมความรู้ เพิ่มศักยภาพของผู้ประกอบการ CPOT สนับสนุนการอบรมเชิงปฏิบัติการเพื่อพัฒนาต่อยอดผลิตภัณฑ์วัฒนธรรมไทย โดยผู้เชี่ยวชาญและวิทยากรจากหน่วยงานต่าง ๆ ซึ่งเมื่อเดือนมิถุนายน 2566 มี 20 สุดยอดชุมชนต้นแบบเที่ยวชุมชน ยลวิถี จาก 19 จังหวัดที่ผ่านคัดเลือกจํานวน 40 ผลิตภัณฑ์ เข้าร่วมเพื่อนําไปต่อยอดให้เกิดการยกระดับผลิตภัณฑ์ท้องถิ่น
“นายกรัฐมนตรีเชื่อมั่นในคุณภาพผลิตภัณฑ์วัฒนธรรมไทย (CPOT) ซึ่งมีศักยภาพในตลาดอย่างมาก เป็นการผสมผสานจุดเด่นด้านศิลปวัฒนธรรม ภูมิปัญญา ของสินค้า ประกอบกับ นวัตกรรม การออกแบบ การใช้ประโยชน์ที่สร้างสรรค์ ถือเป็นความสําเร็จที่รัฐบาลดําเนินการมาอย่างต่อเนื่อง เชื่อมั่นว่า เมื่อสินค้าทางประวัติศาสตร์ที่มีคุณค่าได้รับการต่อยอดทางการตลาดแล้วนั้น จะเพิ่มมูลค่าทางเศรษฐกิจสู่ท้องถิ่นได้มหาศาล” นายอนุชาฯ กล่าว